CELEX: 31978L0316
Language: el
Date: 1977-12-21 00:00:00
Title: Οδηγία 78/316/ΕΟΚ του Συμβουλίου της 21ης Δεκεμβρίου 1977 περί προσεγγίσεως των νομοθεσιών των κρατών μελών που αφορούν στη διευθέτηση των οχημάτων με κινητήρα (αναγνώριση των οργάνων χειρισμού, ενδεικτικών και δεικτών)

Avis juridique important

|

31978L0316

Οδηγία 78/316/ΕΟΚ του Συμβουλίου της 21ης Δεκεμβρίου 1977 περί προσεγγίσεως των νομοθεσιών των κρατών μελών που αφορούν στη διευθέτηση των οχημάτων με κινητήρα (αναγνώριση των οργάνων χειρισμού, ενδεικτικών και δεικτών)  

Επίσημη Εφημερίδα αριθ. L 081 της 28/03/1978 σ. 0003 - 0026 Φινλανδική ειδική έκδοση: Κεφάλαιο 13 τόμος 8 σ. 0058  Ελληνική ειδική έκδοση: Κεφάλαιο 13 τόμος 7 σ. 0043  Σουηδική ειδική έκδοση: Κεφάλαιο 13 τόμος 8 σ. 0058  Ισπανική ειδική έκδοση: Κεφάλαιο 13 τόμος 8 σ. 0105  Πορτογαλική ειδική έκδοση : Κεφάλαιο 13 τόμος 8 σ. 0105 

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1977 περί προσεγγίσεως των νομοθεσιών των Κρατών μελών που αφορούν στη διευθέτηση των οχημάτων με κινητήρα (αναγνώριση των οργάνων χειρισμού, ενδεικτικών και δεικτών)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών που πρέπει να πληρούν τα οχήματα με κινητήρα αφορούν μεταξύ άλλων στην αναγνώριση των οργάνων χειρισμού, των δεικτών και των ενδεικτικών των οχημάτων με κινητήρα- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη είτε συμπληρωματικά, είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος, της διαδικασίας εγκρίσεως ΕΟΚ που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίoυ 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα  και των ρυμουλκουμένων τους(3), τροποποιηθείσης υπό της οδηγίας 78/315/ΕΟΚ(4)- ότι είναι σκόπιμο να διαμορφωθούν οι τεχνικές προδιαγραφές κατά τέτοιο τρόπο ώστε να επιδιώκουν τον αυτό σκοπό με εκείνο ο οποίος επιδιώκεται δια των εργασιών επί του θέματος τούτου των πραγματοποιουμένων υπό της Οικονομικής Επιτροπής του ΟΗΕ για την  Ευρώπη, καθώς επίσης και υπό ορισμένων τεχνικών προδιαγραφών που έχουν θεσπισθεί από το Διεθνή Οργανισμό Τυποποιήσεως (ISO)- ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα, κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, έχον τουλάχιστον τέσσερεις τροχούς και εκ κατασκευής μεγίστη ταχύτητα μεγαλύτερη των 25 km/h εξαιρουμένων των οχημάτων που  μετακινούνται επί σιδηροτροχιών, των ελκυστήρων και των γεωργικών μηχανών καθώς και των μηχανημάτων δημοσίων έργων.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στην αναγνώριση των οργάνων χειρισμού, δεικτών και ενδεικτικών, αν αυτά ανταποκρίνονται στις προδιαγραφές των  παραρτημάτων I έως IV.   Άρθρο 3  Τα Κράτη μέλη δεν δύνανται να αρνηθούν ή να απαγορεύσουν την πώληση την καταχώρηση στα μητρώα, τη θέση σε κυκλοφορία ή τη χρήση των οχημάτων για λόγους που αφορούν στην αναγνώριση των οργάνων χειρισμού, δεικτών και ενδεικτικών, αν αυτά  ανταποκρίνονται στις προδιαγραφές των παραρτημάτων I έως IV.   Άρθρο 4  Οι τροποποιήσεις οι οποίες είναι αναγκαίες για να προσαρμοσθούν στην τεχνική πρόοδο οι προδιαγραφές των παραρτημάτων I έως IV αποφασίζονται σύμφωνα με την προβλεπόμενη διαδικασία στο άρθρο 13 της οδηγίας 70/156/ΕΟΚ.   Άρθρο 5  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη μεριμνούν για την γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1977.  Για το Συμβούλιο Ο Πρόεδρος J.CHABERT ΚΑΤΑΛΟΓΟΣ ΠΑΡΑΡΤΗΜΑΤΩΝ Παράρτημα I: Πεδίο εφαρμογής, ορισμοί, αίτηση εγκρίσεως ΕΟΚ, έγκριση ΕΟΚ, εξειδικεύσεις(5)() Παράρτημα II: Όργανα χειρισμού, δεικτικά και δείκτες των οποίων η αναγνώριση είναι υποχρεωτική εφόσον υπάρχουν και σύμβολα χρησιμοποιούμενα προς το σκοπό αυτό(5)() Παράρτημα III: Όργανα χειρισμού, ενδεικτικά και δείκτες των οποίων η αναγνώριση, εφόσον υπάρχουν, είναι προαιρετική και σύμβολα προς υποχρεωτική χρήση για την αναγνώρισή τους όταν αυτή αντιμετωπίζεται(5)() Παράρτημα IV: Κατασκευή του προτύπου βάσεως των συμβόλων που απεικονίζονται στα παραρτήματα II και III (5)() Παράρτημα V: Παράρτημα στο δελτίο εγκρίσεως όσον αφορά στην αναγνώριση των οργάνων χειρισμού ενδεικτικών και δεικτών  (1) ΕΕ αριθ. Α 118 της 16.5.1977, σ. 33.  (2) ΕΕ αριθ. Α 114 της 11.5.1977, σ. 10.  (3) ΕΕ αριθ. Ν 42 της 23.2.1970, σ. 1.  (4) ΕΕ αριθ. Ν 81 της 28.3.78, σ. 1.  (5)() Οι τεχνικές προδιαγραφές του παραρτήματος αυτού ανταποκρίνονται σε απαιτήσεις ανάλογες αυτών του σχεδίου κανονισμού της Οικονομικής Επιτροπής για την Ευρώπη του ΟΗΕ στον τομέα αυτό. Τοιουτοτρόπως, διετηρήθησαν οι υποδιαιρέσεις σε σημεία. Αν ένα  σημείο του σχεδίου κανονισμού δεν έχει αντίστοιχο στα παραρτήματα της οδηγίας, ο αριθμός του υποδεικνύεται για υπενθύμιση εντός παρενθέσεως.      ΠΑΡΑΡΤΗΜΑ Ι   ΠΕΔΙΟ ΕΦΑΡΜΟΓΗΣ, ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΕΞΕΙΔΙΚΕΥΣΕΙΣ  1. ΠΕΔΙΟ ΕΦΑΡΜΟΓΗΣ Η παρούσα οδηγία εφαρμόζεται επί των οχημάτων με κινητήρα σε ό,τι αφορά στην αναγνώριση των χειροκινήτων οργάνων χειρισμού, των ενδεικτικών και των δεικτών.  2. ΟΡΙΣΜΟΙ (2.1) 2.2. Τύπος οχήματος Ως "τύπος οχήματος" νοούνται τα οχήματα με κινητήρα που δεν διαφέρουν σε ό,τι αφορά στις εσωτερικές διαρρυθμίσεις οι οποίες δύνανται να επηρεάσουν την αναγνώριση των συμβόλων των οργάνων χειρισμού, των ενδεικτικών και των δεικτών.  2.3. Όργανο χειρισμού Ως "όργανο χειρισμού" νοείται το στοιχείο μιας διατάξεως που επιτρέπει στον οδηγό να προκαλέσει μία αλλαγή στην κατάσταση ή στη λειτουργία του οχήματος.  2.4. Διακόπτης Ως "διακόπτης" νοείται μία διάταξη που επιτρέπει να διακοπεί ή να αποκατασταθεί η τροφοδότηση ενός ηλεκτρικού κυκλώματος.  2.5. Διακόπτης αναστροφής Ως "διακόπτης αναστροφής" νοείται μία διάταξη που επιτρέπει την αλλαγή της ηλεκτρικής τροφοδοτήσεως μεταξύ δύο διαφορετικών κυκλωμάτων, χωρίς δυνατότητα διακοπής μεταξύ των δύο θέσεων.  2.6. Συνδυασμένος διακόπτης / διακόπτης αναστροφής Ως "συνδυασμένος διακόπτης/διακόπτης αναστροφής" νοείται μία διάταξη πολλαπλών λειτουργιών, των οποίων η πρώτη θέση σε λειτουργία ή σε θέση είναι εκείνη ενός διακόπτου και κάθε μία των επομένων εκείνη ενός διακόπτου αναστροφής.  2.7. Δείκτης Ως "δείκτης" νοείται μία διάταξη που δίδει πληροφορία σχετική με τη λειτουργία ή την κατάσταση ενός συστήματος ή ενός τμήματος συστήματος, παραδείγματος χάριν τη στάθμη ενός υγρού.  2.8. Ενδεικτικό Ως "ενδεικτικό" νοείται ένα οπτικό σήμα που δεικνύει τη θέση σε λειτουργία μιας διατάξεως, μία λειτουργία ή μία ορθή ή ελαττωματική κατάσταση, ή μία μη λειτουργία.  2.9. Σύμβολο Ως "σύμβολο" νοείται ένα σχέδιο που επιτρέπει την αναγνώριση ενός οργάνου χειρισμού, ενός ενδεικτικού ή ενός δείκτου.  2.10. Γενικός διακόπτης φωτισμού Ως "γενικός διακόπτης φωτισμού" νοείται ένας διακόπτης που επιτρέπει τη διακοπή ή την αποκατάσταση της τροφοδοσίας του ηλεκτρικού κυκλώματος των φανών πορείας και διασταυρώσεως και των διατάξεων που προβλέπονται στο παράρτημα Ι, σημείο 3.11 της οδηγίας  76/756/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στην εγκατάσταση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους(1).  2.11. Δείκτης φορτίσεως του συσσωρευτού Ως "δείκτης φορτίσεως του συσσωρευτού" νοείται μία διάταξη που δείχνει αν ο συσσωρευτής είναι υπό φορτίο ή όχι.  2.12. Ενδεικτικό φορτίσεως του συσσωρευτού Ως "ενδεικτικό φορτίσεως του συσσωρευτού" νοείται το σήμα που δεικνύει, εφόσον είναι αναμμένο, ότι ο συσσωρευτής δεν φορτίζεται.  2.13. Δείκτης της στάθμης του καυσίμου Ως "δείκτης της στάθμης του καυσίμου" νοείται η διάταξη που δίδει τις πληροφορίες επί του όγκου υπάρχοντος καυσίμου εντός της δεξαμενής καυσίμου.  2.14. Ενδεικτικό της στάθμης του καυσίμου Ως "ενδεικτικό της στάθμης του καυσίμου" νοείται το σήμα που δεικνύει, όταν είναι αναμμένο, ότι η στάθμη του καυσίμου είναι πλησίον του μηδενός ή ότι το όχημα λειτουργεί με την εφεδρική ποσότητα του καυσίμου που υπάρχει σε αυτό.  2.15. Δείκτης της θερμοκρασίας του υγρού ψύξεως του κινητήρα Ως "δείκτης της θερμοκρασίας του υγρού ψύξεως του κινητήρα" νοείται η διάταξη που δίδει πληροφορίες επί της θερμοκρασίας του υγρού ψύξεως.  2.16. Ενδεικτικό της θερμοκρασίας του υγρού ψύξεως του κινητήρα Ως "ενδεικτικό της θερμοκρασίας του υγρού ψύξεως του κινητήρα" νοείται το σήμα που δεικνύει όταν είναι αναμμένο, ότι η θερμοκρασία του υγρού ψύξεως του κινητήρα υπερβαίνει την κανονική θερμοκρασία λειτουργίας που προβλέπεται από τον κατασκευαστή.  2.17. Δείκτης πιέσεως του λιπαντικού Ως "δείκτης πιέσεως του λιπαντικού" νοείται η διάταξη που δίδει πληροφορίες επί της καταστάσεως της πιέσεως του λιπαντικού στο κύκλωμα λιπάνσεως του κινητήρα 2.18. Ενδεικτικό της πιέσεως του λιπαντικού Ως "ενδεικτικό της πιέσεως του λιπαντικού" νοείται το σήμα που δεικνύει, όταν είναι αναμμένο, ότι η πίεση του λιπαντικού στο κύκλωμα λιπάνσεως του κινητήρα είναι κατώτερη του κανονικού ορίου λειτουργίας που προβλέπεται από τον κατασκευαστή.  2.19. Ενδεικτικό της ζώνης ασφαλείας Ως "ενδεικτικό της ζώνης ασφαλείας" νοείται το σήμα που επισημαίνει, όταν είναι αναμμένο, ότι ο κρίκος της ζώνης τουλάχιστον ενός εκ των κατειλημμένων καθισμάτων δεν είναι κλεισμένος.  2.20. Ενδεικτικό θέσεως σε λειτουργία της πέδης σταθμεύσεως Ως "ενδεικτικό θέσεως σε λειτουργία της πέδης σταθμεύσεως" νοείται το σήμα που υπενθυμίζει, όταν είναι αναμμένο, ότι το όργανο χειρισμού της διατάξεως πεδήσεως ετέθη σε λειτουργία ή ότι δεν είναι εντελώς αποσυμπλεγμένο.  3. ΑΙΤΗΣΗ ΕΓΚΡΙΣΕΩΣ ΕΟΚ 3.1. Η αίτηση εγκρίσεως ενός τύπου οχήματος όσον αφορά στην αναγνώριση των οργάνων χειρισμού, ενδεικτικών και δεικτών πρέπει να υποβληθεί από τον κατασκευαστή του οχήματος ή από τον εντολοδόχο του.  3.2. Πρέπει να συνοδεύεται από:  3.2.1. Σχέδια σε τρία αντίτυπα σε κατάλληλη και επαρκώς λεπτομερή κλίμακα, των τμημάτων του οχήματος που προβλέπονται από τις προδιαγραφές της παρούσης οδηγίας και των συμβόλων που προβλέπονται στο σημείο 5.  3.3. Ένα όχημα αντιπροσωπευτικό του προς έγκριση τύπου ή το (ή τα) τμήμα (τα) του οχήματος που θεωρείται (ούνται) ως βασικό (ά) για την εκτέλεση των ελέγχων και δοκιμών που προδιαγράφονται από την παρούσα οδηγία, πρέπει να υποβληθούν στην επιφορτισμένη  με τις δοκιμές εγκρίσεως τεχνική υπηρεσία.  4. ΕΓΚΡΙΣΗ ΕΟΚ (4.1.) (4.2.) 4.3. Ένα δελτίο σύμφωνο με το απεικονιζόμενο στο παράρτημα V υπόδειγμα επισυνάπτεται στο δελτίο εγκρίσεως ΕΟΚ.  (4.4.) (4.5.) (4.6.) (4.7.) (4.8.) 5. ΕΞΕΙΔΙΚΕΥΣΕΙΣ 5.1. Εξειδικεύσεις γενικού χαρακτήρα 5.1.1. Τα όργανα χειρισμού ενδεικτικά και δείκτες που απαριθμούνται στο παράρτημα ΙΙ πρέπει να έχουν αναγνωρισθεί. Η αναγνώριση αυτή πρέπει να πραγματοποιηθεί με τη χρήση συμβόλων συμφώνων προς αυτά που παρουσιάζονται στο παράρτημα αυτό.  5.1.2. Αν σύμβολα έχουν χρησιμοποιηθεί για την αναγνώριση των οργάνων χειρισμού και ενδεικτικών που απαριθμούνται στο παράρτημα ΙΙΙ τα σύμβολα αυτά πρέπει να είναι σύμφωνα προς αυτά που παρουσιάζονται στο παράρτημα αυτό.  5.1.3. Σύμβολα άλλα από αυτά που απεικονίζονται στα παραρτήματα ΙΙ και ΙΙΙ δύνανται να χρησιμοποιηθούν για άλλους σκοπούς με τον όρο ότι δεν υφίσταται ουδείς κίνδυνος συγχύσεως με αυτά που απεικονίζονται στα παραρτήματα αυτά.  5.1.4. Υπάρχει πιστότης αν τηρείται η αναλογία των διαστάσεων των συμβόλων.  5.2. Χαρακτηριστικά των συμβόλων 5.2.1. Τα προβλεπόμενα στο σημείο 5.1.1. σύμβολα πρέπει να είναι αντιληπτά εκ του καθίσματος από τον οδηγό που έχει κανονική όραση.  5.2.2. Τα προβλεπόμενα στα σημεία 5.1.1. και 5.1.2. σύμβολα πρέπει να απεικονίζονται επί των οργάνων χειρισμού, ενδεικτικών και δεικτών, ή πολύ πλησίον αυτών.  5.2.3. Τα σύμβολα πρέπει να διακρίνονται σαφώς επί του περιγύρου με φωτεινό χρώμα επί βαθυχρόου περιγύρου, με βαθύ χρώμα επί ανοικτοχρώμου περιγύρου.  5.2.4. Τα χρησιμοποιούμενα για τα ενδεικτικά χρώματα πρέπει να είναι τα προβλεπόμενα στο παράρτημα ΙΙ.  (6.) (7.) (8.) (9.)   (1) ΕΕ αριθ. Ν 262 της 27.9.1976, σ. 1.       ΠΑΡΑΡΤΗΜΑ II   ΟΡΓΑΝΑ ΧΕΙΡΙΣΜΟΥ, ΕΝΔΕΙΚΤΙΚΑ ΚΑΙ ΔΕΙΚΤΕΣ ΤΩΝ ΟΠΟΙΩΝ Η ΑΝΑΓΝΩΡΙΣΗ ΕΙΝΑΙ ΥΠΟΧΡΕΩΤΙΚΗ ΕΦΟΣΟΝ ΥΠΑΡΧΟΥΝ ΚΑΙ ΣΥΜΒΟΛΑ ΧΡΗΣΙΜΟΠΟΙΟΥΜΕΝΑ ΠΡΟΣ ΤΟ ΣΚΟΠΟ ΑΥΤΟ  Σημειώσεις α) Το εσωτερικό του συμβόλου δύναται να είναι εξ ολοκλήρου βαθύχρουν.  β) Όταν τα ενδεικτικά τα σχετικά προς τους δείκτες της αριστεράς και της δεξιάς είναι χωρισμένα, τα δύο βέλη του συμβόλου δύνανται επίσης να χρησιμοποιούνται χωριστά.  γ) Το βαθύχρουν τμήμα του συμβόλου αυτού δύναται να αντικατασταθεί από τη σκιαγραφία του. Το υπάρχον λευκό τμήμα στο σχήμα αυτό πρέπει σε αυτή την περίπτωση να είναι εξ ολοκλήρου βαθύχρουν.  δ) Στην περίπτωση κατά την οποία το όργανο χειρισμού δεν χρησιμοποιείται για ένα μόνο σκοπό, δύναται να αναγνωρίζεται δι' ενός ή περισσοτέρων συμβόλων σχετικών προς τις διάφορες λειτουργίες.  ε) Το αυτό σύμβολο δύναται να χρησιμοποιείται για το δείκτη και το ενδεικτικό όταν είναι συνδυασμένα.  Εικόνα 1 Γενικός διακόπτης φωτισμού και σχετικό προς αυτόν ενδεικτικό θέσεως σε λειτουργία (1) ή συνδυασμένος διακόπτης/διακόπτης αναστροφής για το φωτισμό.  Πρωτότυπο σύμβολο  Χρώμα του φωτός του ενδεικτικού: κυανούν Εικόνα 2 Όργανο χειρισμού των φανών πορείας, αν χρησιμοποιείται για ένα μόνο σκοπό δ) και σχετικό προς αυτό ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού: πράσινο Εικόνα 3 Όργανο χειρισμού των φανών διασταυρώσεως, αν χρησιμοποιείται για ένα μόνο σκοπό δ) και σχετικό προς αυτό ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού: πράσινο Εικόνα 4 Όργανο χειρισμού των εμπροσθίων φανών ομίχλης και σχετικό προς αυτό ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού: πράσινο Εικόνα 5 Όργανο χειρισμού ενδεχομένως χρησιμοποιούμενο μόνο για το φανό οπισθοπορείας και ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού: πράσινο Εικόνα 6 Όργανο χειρισμού των δεικτών πορείας και σχετικά προς αυτό ενδεικτικά λειτουργίας β) Πρωτότυπο σύμβολο  Χρώμα του φωτός του ενδεικτικού: πράσινο Εικόνα 7 Όργανο χειρισμού του σήματος κινδύνου και σχετικό προς αυτό ενδεικτικό θέσεως σε λειτουργία.  Πρωτότυπο σύμβολο  Χρώμα του φωτός του ενδεικτικού: ερυθρό Εικόνα 8 Ενδεικτικό της ελαττωματικής λειτουργίας των φανών πεδήσεως Αν υφίσταται, η λειτουργία του πρέπει να εξασφαλίζεται από το ενδεικτικό ελαττωματικής λειτουργίας του συστήματος πεδήσεως που εμφαίνεται στην εικόνα 28.  Εικόνα 9 Όργανο χειρισμού των φανών θέσεως, αν χρησιμοποιείται για ένα σκοπό δ) και σχετικό προς αυτό ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού: πράσινο Εικόνα 10 Όργανο χειρισμού του/των οπισθίου φανού ομίχλης και σχετικό προς αυτό ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού λειτουργίας: κίτρινο ηλέκτρου Εικόνα 11 Όργανο του/των φανών που χρησιμοποιούνται για τη στάθμευση αν χρησιμοποιείται για ένα μόνο σκοπό δ), και σχετικό προς αυτό ενδεικτικό θέσεως σε λειτουργία Πρωτότυπο σύμβολο  Χρώμα του φωτός του ενδεικτικού: πράσινο Εικόνα 12 Όργανο λειτουργίας των υαλοκαθαριστήρων Πρωτότυπο σύμβολο  Εικόνα 13 Όργανο λειτουργίας του εκτοξευτήρα ύδατος Πρωτότυπο σύμβολο  Εικόνα 14 Όργανο λειτουργίας των συνδυασμένων υαλοκαθαριστήρων και εκτοξευτήρα ύδατος Πρωτότυπο σύμβολο  Εικόνα 15 Όργανο χειρισμού του εμπροσθίου καλύμματος (capot)(2)Πρωτότυπο σύμβολο  Εικόνα 16 Όργανο χειρισμού του ανεμιστήρα (αέρας θερμός/αέρας ψυχρός) Πρωτότυπο σύμβολο  Εικόνα 17 Όργανο χειρισμού θέσεως σε λειτουργία του μηχανισμού εξουδετερώσεως της δρόσου και της πάχνης του αλεξηνέμου, αν χρησιμοποιείται για ένα μόνο σκοπό και σχετικό με αυτό ενδεικτικό Πρωτότυπο σύμβολο  Χρώμα του φωτός του ενδεικτικού: κίτρινο ηλέκτρου Εικόνα 18 Όργανο χειρισμού θέσεως σε λειτουργία της διατάξεως εξουδετερώσεως της δρόσου και της πάχνης του οπισθίου παραθύρου, αν χρησιμοποιείται μόνον για ένα σκοπό, και σχετικό με αυτό ενδεικτικό Πρωτότυπο σύμβολο  Χρώμα του φωτός του ενδεικτικού: κίτρινο ηλέκτρου Εικόνα 19 Όργανο χειρισμού της διατάξεως της εν ψυχρώ εκκινήσεως και σχετικό με αυτό ενδεικτικό Πρωτότυπο σύμβολο  Χρώμα του φωτός του ενδεικτικού: κίτρινο ηλέκτρου Εικόνα 20 Όργανο χειρισμού του επιταχυντήρος χειρός Πρωτότυπο σύμβολο  Εικόνα 21 Δείκτης της στάθμης καυσίμου και σχετικό με αυτό ενδεικτικό Πρωτότυπο σύμβολο  Χρώμα του φωτός του ενδεικτικού: κίτρινο ηλέκτρου Εικόνα 22 Δείκτης φορτίσεως του συσσωρευτή και σχετικό με αυτό ενδεικτικό Πρωτότυπο σύμβολο  Χρώμα του φωτός του ενδεικτικού: ερυθρό Εικόνα 23 Όργανο χειρισμού της διατάξεως παύσεως λειτουργίας του κινητήρα (Diesel) αν προβλέπεται στον πίνακα οργάνων Πρωτότυπο σύμβολο  Εικόνα 24 Δείκτης της θερμοκρασίας του υγρού ψύξεως του κινητήρα και σχετικό με αυτόν ενδεικτικό Πρωτότυπο σύμβολο  Χρώμα του φωτός του ενδεικτικού: ερυθρό Εικόνα 25 Δείκτης πιέσεως του λιπαντικού και σχετικό με αυτόν ενδεικτικό Πρωτότυπο σύμβολο  Χρώμα του φωτός του ενδεικτικού: ερυθρόΕικόνα 26 Ενδεικτικό της ζώνης ασφαλείας Πρωτότυπο σύμβολο  Χρώμα του φωτός του ενδεικτικού: ερυθρό Εικόνα 27 Χειροκίνητο όργανο χειρισμού της διατάξεως καθαρισμού προβολέως Πρωτότυπο σύμβολο  Εικόνα 28 Ενδεικτικό ελαττωματικής λειτουργίας του συστήματος πεδήσεως Πρωτότυπο σύμβολο  Χρώμα του φωτός του ενδεικτικού: ερυθρό Εικόνα 29 Ενδεικτικό θέσεως σε λειτουργία της πέδης σταθμεύσεως Πρωτότυπο σύμβολο  Χρώμα του φωτός του ενδεικτικού: ερυθρό   (1) Αυτό το ενδεικτικό δεν δύναται να πληροί τη λειτουργία του ενδεικτικού των φανών θέσεως.  (2) Οι διατάξεις του παραρτήματος Ι σημείο 5.1.1. δεν εφαρμόζονται στην περίπτωση κατά την οποία το όργανο χειρισμού δεν είναι εντός πεδίου οράσεως του οδηγού ευρισκομένου σε θέση κανονικής οδηγήσεως και εφόσον ο κατασκευαστής το επιθυμεί.       ΠΑΡΑΡΤΗΜΑ III   ΟΡΓΑΝΑ ΧΕΙΡΙΣΜΟΥ, ΕΝΔΕΙΚΤΙΚΑ ΚΑΙ ΔΕΙΚΤΕΣ ΤΩΝ ΟΠΟΙΩΝ Η ΑΝΑΓΝΩΡΙΣΗ, ΕΦΟΣΟΝ ΥΠΑΡΧΟΥΝ, ΕΙΝΑΙ ΠΡΟΑΙΡΕΤΙΚΗ, ΚΑΙ ΣΥΜΒΟΛΑ ΠΡΟΣ ΥΠΟΧΡΕΩΤΙΚΗ ΧΡΗΣΗ ΓΙΑ ΤΗΝ ΑΝΑΓΝΩΡΙΣΗ ΤΟΥΣ ΟΤΑΝ ΑΥΤΗ ΑΝΤΙΜΕΤΩΠΙΖΕΤΑΙ  Σημείωση Βλέπε σημείωση γ) αναφερομένη στο παράρτημα ΙΙ.  Εικόνα 1 Όργανο χειρισμού της απελευθερώσεως του κλείθρου του οπισθίου διαμερίσματος Πρωτότυπο σύμβολο  Εικόνα 2 Όργανο χειρισμού του ηχητικού οργάνου Πρωτότυπο σύμβολο       ΠΑΡΑΡΤΗΜΑ IV   ΚΑΤΑΣΚΕΥΗ ΤΟΥ ΠΡΟΤΥΠΟΥ ΒΑΣΕΩΣ ΤΩΝ ΣΥΜΒΟΛΩΝ ΠΟΥ ΑΠΕΙΚΟΝΙΖΟΝΤΑΙ ΣΤΑ ΠΑΡΑΡΤΗΜΑΤΑ ΙΙ ΚΑΙ ΙΙΙ   Πρότυπο βάσεως Το πρότυπο βάσεως περιλαμβάνει:  1. ένα βασικό τετράγωνο πλευράς 50 μμ- η πλευρά αυτή α) είναι ίση με την ονομαστική διάσταση α) του προτύπου- 2. ένα βασικό κύκλο διαμέτρου 56 μμ, έχοντος κατά προσέγγιση την αυτή επιφάνεια με το βασικό τετράγωνο(1)- 3. ένα δεύτερο κύκλο διαμέτρου 50 μμ, εγγεγραμμένο στο βασικό τετράγωνο(1)- 4. ένα δεύτερο τετράγωνο του οποίου οι κορυφές κείνται επί του βασικού κύκλου(2) και του οποίου οι πλευρές είναι παράλληλοι προς τις πλευρές του βασικού τετραγώνου(1)- 5. και 6 δύο ορθογώνια παραλληλόγραμμα έχοντα την αυτή επιφάνεια με το βασικό τετράγωνο(1)- οι πλευρές τους είναι αντιστοίχως κάθετες και κάθε ένα είναι κατασκευασμένο κατά τρόπο ώστε να τέμνει τις απέναντι πλευρές του βασικού τετραγώνου σε συμμετρικά  σημεία- 7. ένα τρίτο τετράγωνο του οποίου οι πλευρές διέρχονται δια των σημείων τομής του βασικού τετραγώνου(1) και του βασικού κύκλου(2) και είναι κεκλιμένες κατά 45o, δίδουσες τις μεγαλύτερες οριζόντιες και κατακόρυφες διαστάσεις του προτύπου βάσεως- 8. ένα μη κανονικό οκτάγωνο, σχηματιζόμενο από ευθείες κεκλιμένες κατά 30o ως προς τις πλευρές του τετραγώνου(7)- Το πρότυπο βάσεως τίθεται επί ενός δικτυώματος έχοντος βήμα 12,5 μμ και το οποίο συμπίπτει με το βασικό τετράγωνο(1).       ΠΑΡΑΡΤΗΜΑ V   ΥΠΟΔΕΙΓΜΑ [Μέγιστο σχήμα: Α4 (210x297 μμ)]